Sesong 2 hadde premiere i USA den 21. juni 2005, og begynner med at Tommy er ansatt ved en annen brannstasjon på Staten Island. Han erstattet en annen brannmann, Sully, som var alle de andres favoritt. Når de blir sendt til en brann ved en hemmelig sex-klubb, oppdager de at kvinnen de reddet egentlig var Sully i kvinne-klær. Dagen etter ber Sully om å bli overført til en annen brannstasjon, fordi han forstår at resten av mannskapet aldri kommer til å glemme denne hendelsen.